Gala-Japon Scallop Neck Vloer lengte Taft Tule Jurk voor 15-jarige Verjaardag met Roes Kralen Applicaties Kant Bloem(En) pailletten (021004655) - JJ's House
Productcode #4655 Silhouet Gala-Japon/Prinses
Verfraaiing Roes, Kralen, Applicaties Kant, Bloem(En), pailletten Stof Taft, Tule David Fritts - Daiwa Accudepth Line Counter Reels - Super Reel - G Loomis Superstore
Series: Accudepth David Fritts Super Reel
David Fritts - Accudepth - Super Reel
Abel Super Series Fly Reels Die Broodmandjie Efesiërs 3:1,2 – Ahavah Familie Kerk | Wandel in Liefde
Is jy Nuut
Die Broodmandjie Efesiërs 3:1,2
Ahavah Augustus 26, 2015
“Om hierdie rede is ek, Paulus, die gevangene van Christus Jesus vir julle wat heidene is as julle ten minste gehoor het van die bediening van die genade van God wat aan my verleen is vir julle…” (AOV)
Daarom bid ek vir julle wat nie Jode is nie, ek, Paulus, ‘n gevangene deur my diens aan Christus Jesus. Julle het tog seker gehoor van die opdrag wat God in sy genade aan my gegee het in julle belang. (ANV)
Paulus begin hoofstuk drie met twee belangrike stellings. As ons dit net so vinnig lees blyk dit nie SO belangrik te wees nie. Onthou hierdie is ’n brief. Dit is nie opgedeel in hoofstukke en verse nie, maar ’n aaneenlopende geskrif waarin hy die gemeente daar antwoord op hul vrae en onderrig. Hy het in die vorige sin hulle herinner dat hulle die huis van God is, waarvan Jesus die hoeksteen is. Ook dat hulle die tempel van God is. Nou sê hy vir hulle, om hierdie rede, omdat ek ook soos julle, deel is van God se huis, is ek vir Hom ’n gevangene. Gevangene kan verwys na sy fisiese boeie, dat hy vir die saak van God gevangene is, wat werklik die geval is. Ek voel hy bedoel eerder gevang (vasgevang) in my roeping. “Committed” of gefokus, my gedagtes en my wese is vasgevang om die doel te bereik waarvoor ek geroep is.
’n Verdere belangrike stelling is die feit dat hy sê, “vir julle wat heidinne is…wat aan my verleen is vir julle…” God het ’n spesiale opdrag vir my gegee, ek moet die goeie nuus verder vat, die goeie nuus van die evangelie versprei en deel met julle wie vroeër uitgesluit was.
Wat beteken dit vir my vandag? Net soos Paulus behoort elkeen van ons, ons gedagtes, ons wese, gevange en gefokus hou. God wil elke kind van God gebruik om ’n verskil te maak in Sy Koninkryk op aarde. Hoe gefokus is ek en jy? Soms dwaal my gedagtes en ek vergeet so maklik wat my doel is, ek raak so besig met my eie aardse doelwitte en my belange. Maar Paulus het my weer vandag kom herinner om te fokus. My een dogter het so tydjie terug vir my ’n koffiebeker gekoop, op die beker staan daar, “Fokus pappie fokus” – dalk moet ek hom elke dag gebruik om myself te herinner aan Efesiërs 3:1. Verder aanvaar ek ook vandag opnuut my verantwoordelikheid om die goeie nuus van Jesus te versprei deur woord en daad, sodat Jesus sigbaar sal wees in my lewe, deur my handel en wandel.
Gebed: Here ek lê opnuut vandag my fokus en verantwoordelikheid voor U voete neer. Help my om op U gefokus te bly en soos Paulus die goeie nuus te deel met ander, sodat U hulle ook deur U genade kan bereik. Amen.
Efesiërs 3:3,4 “ Hy het sy geheimenis deur ’n openbaring aan my bekend gemaak, soos ek dit hierbo kortliks beskrywe het, en as julle dit lees, sal julle ’n begrip kry van my insig in die geheimenis van Christus.”
Paulus se absolute afhanklikheid van God kom sterk tevore in hierdie gedeelte. Hy is in so ’n tipe verhouding met God, dat God met vrymoedigheid ’n geheimenis met Paulus kon deel. Paulus bestempel homself in sy briewe aan verskillende gemeentes as die “minste” of die geringste van al die gelowiges of apostels. (Efes 3:8;1 Kor 15:9) Ten spyte van die feit hoe Paulus homself gesien het, het God besluit om aan hierdie man ’n baie spesiale opdrag te gee. Gaan deel die nuus van vrymaking van sonde en skuld met die ander nasies ook.
Paulus was ’n baie sterk gemotiveerde persoon, wie alles wat hy aangepak het, een honderd persent effektief gedoen het. Toe hy ’n Fariseër was, glo ek, was hy die beste fariseër moontlik. Toe hy die kerk vervolg het was hy die beste vervolger ooit, nou dat hy sy aandag toespits om God se geheimenis oor te dra, doen hy alles in sy vermoë om God se beste evangelis te wees. Hy daag die Efesiërs uit en sê: “Lees die brief dan sal julle my insig in God se dinge verstaan”
Wat beteken dit vir my vandag? Ek vra myself die vrae: Is ek in so tipe verhouding met God, dat Hy my kan vertrou met Sy geheimenisse? Is ek in so tipe verhouding met God dat Hy my met so ’n groot opdrag kan vertrou en weet dat ek dit sal uitvoer?
Paulus was so deur God vertrou! Wat staan in my pad om so ’n kragtige instrument te wees in God se hand? Soms is dit net my eie “commitment” / verbintenis. Dit is ek, nooit ander mense of omstandighede nie. Hou op blameer en neem die verantwoordelikheid op! Saulus die vervolger van die kerk, word Paulus die grootste sendeling ooit, naas Christus. Wat daar ook al in my pad staan, kan oorwin word. Verder wil ek ook, soos Paulus, insig hê om God se geheimenisse te verstaan en uit te leef.
Gebed. Here maak my so tipe kind van U, die Paulus tipe, dat U ook U geheime met my kan deel en verseker weet ek sal dit verstaan en uitleef. Amen.
Efesiërs 3:5,6 Nog nooit tevore in die geskiedenis is die geheimenis aan die mensdom bekend gemaak soos God dit nou deur die Gees aan sy heilige apostels en profete geopenbaar het nie. En dít is die geheimenis: deur die verkondiging van die evangelie en in hulle verbondenheid met Christus Jesus, word ook mense wat nie Jode is nie, saam met ons deel van die volk van God en lede van die liggaam van Christus, en kry hulle ook saam met ons deel aan wat God belowe het.
Wat ’n voorreg om in hierdie tyd van die kerkgeskiedenis te kan leef! Paulus is opgewonde om deel te wees van ’n era waar God Sy geheimenisse bekend maak aan Sy dienaars. Dit lyk of Paulus ten spyte van sy fisiese omstandighede, ten spyte van sy boeie en huisarres, opgewonde is oor die “geestelike omstandighede” waarin hy homself bevind. God breek geheime (verborge) dinge aan hom oop. God sê vir hom dat Hy die volk gebruik het in die Ou Testament om ’n Messias daar te stel, die perfekte Lam, wie gesterf het om die hele wêreld vry te koop van die vloek van sonde. Iets wat vandag vanselfsprekend klink, maar in Paulus se tyd was dit verborge vir baie. Hul het geroem en gebou op hul Joodse agtergrond en godsdiens in plaas van ’n lewende verhouding met Jesus die Seun van God. God het dit van die begin af so bedoel!
Wat beteken dit vir my vandag? Wel ek leer vandag twee goed by Paulus uit hierdie gedeelte. Eerstens, dat ons in ’n bevoorregte posisie is om in die Heilige Gees tydperk te kan leef. Die Heilige Gees is uitgestort oor alle mense, en die Heilige Gees woon binne ons as Sy kinders. Dit beteken dat ek soveel het om voor dankbaar te wees, ten spyte van my fisiese omstandighede. Paulus bevind homself in fisiese boeie, maar sy hart is vry, hy loof God vir Sy “geestelike vryheid” Waarvoor kan jy God loof vandag? Ek kyk dikwels so veel eerder vas in negatiewe goed as my voorreg om Sy kind te wees te “celebrate”.
Tweedens, leer ek by Paulus dat God Sy verborgenhede of geheime met my wil deel deur Sy Heilige Gees. Ek kan dieper ontdekkings maak in die Woord indien ek die Heilige Gees vertrou en toelaat om dieper dinge met my te deel. Dit gebeur nie vanselfsprekend nie, maar word vooraf gegaan deur ’n intieme verhouding. Wat wil jy met God se geheimenisse maak? Net vir myself hou? Dit sou dwaas wees, deel God se geheimenisse, God se influistering in jou lewe met ander sodat Hy daardeur verheerlik kan word.
Gebed: Here, leer my om vergenoegd te wees in my omstandighede. Help my om so intiem met U te wandel dat U, deur U Gees, met my kan deel en in staat stel om ’n impak te maak op mense om my en ’n invloed te hê in die wêreld. Amen.
Efesiërs 3:7,8 “Van hierdie evangelie het ek ’n dienaar geword, ’n voorreg wat God in sy genade aan my gegee het deur sy krag in my te laat werk. Hoewel ek die geringste van al die gelowiges is, het Hy aan my hierdie voorreg gegee om aan die heidennasies die evangelie van die onpeilbare rykdom van Christus te verkondig.”
“Ek is ’n dienaar van die goeie nuus” , sê Paulus. Ek is geroep om goeie nuus met mense te deel. Die nuus dat daar vir hul hoop is, hoop om vir ewig te leef. Nooit weer smart, pyn, trane of enige hartseer nie. Paulus sien die evangelie so! Hy het die voorreg om dit te deel, daarom sien hy homself as ’n dienaar. (slaaf, ondergeskikte) Hy sien homself nie as net ’n dienaar van God nie, maar ook van die evangelie. (Goeie nuus) Paulus verwys dikwels na homself as die ontydige of geringste apostel, vir twee redes, omdat hy nie saam met die ander apostels met Jesus op aarde gewandel het nie, maar eers later tot bekering gekom het en tweedens omdat hy eers die “kerk” vervolg het en eers later die lig gesien het.
Paulus sien dit as ’n voorreg om die goeie nuus van vrede te deel met ander. Let op die feit dat hy ook die evangelie die “onpeilbare rykdom van Christus” noem. Onbepaalbare rykdom. Waaraan meet hy hierdie rykdom van Christus? Dis nie net goeie nuus van ’n ewige lewe nie, maar ook oorvloedige, onbeperkte genade, beloftes en seën wanneer iemand hul bekeer. Daar is nie einde aan hierdie genade nie, daarom noem Paulus dit onpeilbaar.
Wat beteken dit vir my vandag? Ek en jy is ook geroep deur God om die goeie nuus (evangelie) met ander te deel. Dit is mos lekker om goeie nuus te deel! Wanneer iets goed gebeur met my of ek is bewus van goeie dinge wat gebeur is dit lekker om dit met ander te deel. “Het jy die goeie nuus gehoor….. dit en dat het gebeur…. of dit of dat gaan gebeur….” Mense spring gewoonlik ander voor en bel gou om goeie nuus te deel, want hul wil dit so graag self met ander deel. Paulus voel so oor die feit dat God die ewige lewe gegee het deur Sy Seun. Om die goeie nuus te deel beteken nie noodwendig ek moet dit net vertel nie, ek moet dit leef! Om die evangelie te deel is nie uitsluitlik net vir “evangeliste” nie maar vir Christene! Deel die evangelie met jou lewenswandel, laat mense Jesus in jou sien en ervaar. Ek en jy is ook “ontydige” apostels, ons het ook nie saam met Jesus fisies geloop nie, maar Sy Gees is binne my en jou as Sy kinders, daarom is ek ook ’n gestuurde van God, soos Paulus. Onthou die nuus is groter as net “bekeer julle” dit is ook leef in oorwinning, leef in die beloftes van God, soos belowe deur die hele Skrif. Deel daardie nuus, daagliks. Saai die saad!
Gebed: Here, ek dank U vandag dat ek ook die voorreg het om die goeie nuus van die ewige lewe te kan deel. Help my asseblief om dit op enige moontlike manier te doen terwyl ek elke dag in verhouding met U leef. Ek bid dat U, deur U Heilige Gees, deur my sal werk sodat ek meer soos U kan word en minder soos myself. Amen.
Efesiërs 3:9-11 Ek moet aan almal bekend maak hoe God, die Skepper van alle dinge, nou sy verborge plan uitvoer nadat Hy dit deur al die eeue geheim laat bly het.
Maar nou het God die ryke verskeidenheid van sy wysheid deur die kerk bekend laat word aan elke mag en gesag in die hemelruim, soos Hy Hom van ewigheid af al voorgeneem het om dit deur Christus Jesus, ons Here, tot uitvoering te bring.
Daar is ’n dringendheid te bespeur by Paulus oor die evangelie. Hy sê: “Ek moet aan almal bekend maak…” Dit is so belangrik dat ALMAL dit moet hoor. Wat is hierdie geheim wat almal moet hoor dan? Sekerlik nie net dat God die wêreld gered het deur die Jode nie, nee, dit is die geheim dat Jood en Heidin nou saam ’n “nuwe nasie” vorm naamlik “Die Liggaam van Christus” Dat elkeen die voorreg het om deel te wees van die Liggaam waarvan Jesus self die hoof is.
In die volgende twee verse gaan Paulus voort om te wys dat God ook hierdie “geheim” in Sy wysheid bekend gemaak het aan die magte en gesag in die hemelruim. (Die engele). Hoekom is dit belangrik? Engele is geskape wesens (Kol 1:16) en is nie alwetend nie. Engele ken nie God se planne nie en het ’n begeerte om meer te weet van God se Verlossingsplan. (1 Pet 1:10-12) Engele is wel bly vir elke bekeerling (Luk 15:10), en kyk met groot belangstelling na wat met die “kerk” op aarde gebeur (1 Kor4:9) , maar hulle verstaan nie noodwendig God se soewereine wil nie. Wat kan hul dan leer? Hulle leer van God se wysheid, hulle ken Sy krag, hulle het God se krag al menige kere in werking gesien. Maar hulle het nodig om te leer van God se wysheid. Hoe God, deur Sy volmaakte wysheid, Sy planne uitvoer presies soos Hy homself voorgeneem het van die begin af.
Wat beteken dit vir my vandag? Ek wens ek kan elke dag dieselfde dringendheid vir die evangelie ervaar, soos wat Paulus dit ervaar het. Vandat hy die evangelie gehoor het, dit aanvaar het en deel van sy lewe gemaak het, het hy dit sy nommer een prioriteit gemaak om soveel moontlik mense daarvan te vertel. Hy het drie sendingreise deur die hele bekende wêreld van sy tyd gedoen om seker te maak dat almal hoor dat hul deel kan wees van Jesus se Liggaam op aarde.
Net soos die engele, sukkel ek ook soms om God se wysheid te verstaan. Ek twyfel glad nie aan God se krag en mag nie, maar soms twyfel ek onbewustelik aan Sy wysheid. Ek dink soms ek kan God help om Sy planne “beter” uit te voer. In my menslikheid verstaan ek nie SY perfekte tydsberekening nie, en is soms ongelukkig as dinge nie uitwerk soos ek myself dit voorgestel het nie. Net soos die engele in die gedeelte God se wysheid moet leer ken, deur net bloot te kyk, moet ek dikwels net sit en kyk hoe God se volmaakte planne op die regte tyd in mekaar val, sodat ek ook van Sy absolute wysheid kan leer en in Hom vertrou.
Gebed: Here leer my om U wysheid te leer ken en te vertrou en nie my eie planne te probeer maak nie. Gee my weer opnuut ’n dringende passie vir U evangelie, soos ’n Paulus. Amen.
Efesiërs 3:12 In ons verbondenheid met Hom en deur ons geloof in Hom kan ons met vrymoedigheid en vertroue na God gaan.
“In ons verbondenheid met Hom en deur ons geloof in Hom….” – is ’n moeilike sinsnede om te verstaan met die eerste oogopslag. Die oorspronklike betekenis hier is eerder dat verbintenis vrymoedigheid bring. Die Ou Afrikaanse vertaling (1953) het ook dit ook so vertaal. ”… in wie ons die vrymoedigheid en vertroue het…” Ja ons is verbonde (verbind aan Hom) maar vrymoedigheid kom deur verbintenis met Jesus a.g.v. Jesus. Die King James vertaling (1611) sê: “In whom we have boldness and access with confidence by the faith of him.” Die feit dat God deur Sy Seun, Jesus Christus, die geheimenis wat verborge was aan ons bekend gemaak het (:11), kan ons nou met vrymoedigheid Hom benader en by Hom wees.
As jy na al die verskillende vertalings kyk kom dit op een ding neer, naamlik: Die pad tot binne in God se teenwoordigheid kan met vrymoedigheid en vertroue geneem word deur geloof.
Wat beteken dit vir my vandag? Anders as in die Ou Testament, waar slegs die Hoëpriester een keer per jaar (op die groot Versoendag) in God se teenwoordigheid kon in beweeg, het Jesus vir ons die weg gebaan om met vrymoedigheid en vertroue in God se teenwoordigheid te wees. Die voorhangsel het geskeur!
Onthou, saam met elke voorreg kom verantwoordelikheid. In die tydperk voor die kruisiging het hul selfs ’n tou aan die Hoëpriester se voet vasgemaak, dat as Hy dalk sou sterf in die Allerheigdom dat hulle sy lyk sou kon uittrek, uit die Teenwoordigheid van God, juis dat hulle nie ook sou sterf omdat hul “onvoorbereid en onrein” in God se teenwoordigheid in beweeg het nie. Mense vandag het glad nie meer daardie ontsag en respek vir God se Heiligheid nie.
Ek en jy as kinders van God het vandag die voorreg en kan volgens hierdie teksvers met vrymoedigheid en vertroue in die teenwoordigheid van God verkeer, juis as gevolg van die kruis. Wat maak ons met die verantwoordelikheid? Hoe gereeld gaan sit ek en jy by God se voete? Maak jy gebruik hiervan om na God se stem te luister? Kom ons gebruik hierdie voorreg met verantwoordelikheid en gaan gereeld in SY Almagtige teenwoordigheid, dat God met ons kan praat en kan lei.
Gebed: Almagtige Vader, dankie dat ek as U kind, deur U Seun se pad wat Hy gemaak het, by U Troonkamer kan ingaan. Help my om versigtig te wees om nie sommer net aan te neem dat ek in U teenwoordigheid is nie. Help my om nie U teenwoordigheid te misbruik deur my vooropgestelde agenda en met my “wishlist” nie, maar eerder by U voete sal kom sit en U toelaat om met my te praat i.p.v. dat ek met U praat. Amen.
Efesiërs 3:13-15 “Daarom bid ek dat julle nie moedeloos word omdat ek om julle ontwil ly nie. Julle moet dit eerder as ’n eer beskou. Daarom kniel ek in gebed voor die Vader aan wie die hele gemeenskap van gelowiges in die hemel en op die aarde sy bestaan te danke het.
Was jy al in ’n situasie waar die persoon na wie jy uitreik jou inspireer? Dit is amper die gevoel wat ek ondervind in hierdie drie verse in Efesiërs. Paulus inspireer die mense buite sy lyding om as gevolg van sy lyding en onder sy leiding, positief te wees. (lekker speel ons nou met die leiding & lyding woorde)
Daarom bid ek, wie in ’n moeilike situasie is, dat julle nie moedeloos word nie! Wow, dit is ’n Jesus hart! Dit laat my dink aan Jesus wat net na die tyding van sy neef Johannes die Doper se dood alleen wou wees, om Sy emosies te hanteer. Maar die skare dwing Hom om aan hulle aandag te gee. Hulle het Hom te voet gevolg terwyl Hy met ’n skuit weggeroei het van hulle af. Daarna het Hy Sy belange op sy geskuif om na hulle behoeftes om te sien, vir hulle te leer, hulle gesond te maak en hulle te voed, daarna stuur Hy Sy Dissipels weg en laat hulle wegroei van Hom af, sodat Hy met die Vader kon kommunikeer en rou oor sy neef.
Paulus bid vir mense wie beter af is as hy. Moenie moedeloos word nie, dit is ’n eer om ’n verskil te maak in God se Koningryk bid hy. Dit is ’n eer om in God se diens te kan staan. Elke kind van God staan in diens van God. In plaas daarvan dat ons onsself diskwalifiseer deur verskonings, kom ons bid vir hulle wie dalk op die oog af beter af is as ons, maar wie nie ware vryheid ken nie. Ware vryheid is om die vryheid wat Jesus aan die kruis gekoop het met Sy lewe, aan te neem en dit my eiendom te maak. Vir ander lyk dit na dwaasheid, maar vir Paulus is dit al wat tel hy sien die voordeel daarvan raak. Dit laat my altyd dink aan die aanhaling wat ek gehoor het: “In ministry the pay is not that great, but the retirement fund is out of this world” Waarom is dit vir Paulus so eer? Net om een rede, juis omdat God die Vader die moontlik gemaak het vir ons om deel te wees van Sy Koninkryk!
Wat beteken dit vir my vandag? Ek en jy as dissipels van God moet soos Paulus ’n Jesus hart hê, ’n hart wat bereid is om op te offer, ’n hart van gebed en dankbaarheid. Niks wat ek ooit kan doen kan my plek in die ewigheid verseker nie, net genade (Ef 2:8.9) Maar ek kan uit dankbaarheid aan die Vader, vir Sy offer (Joh3:16) Hom eer deur my lewe so te leef dat ek ander deur dankbaarheid en liefde trek na Hom.
Gebed: Vader dankie vir U offer, U het nie soos in Abraham se geval gestop net voor U Seun Sy lewe verloor het nie, U het Hom in ons plek laat sterf. Help my om dankbaar te leef en ook om die waarheid uit te leef soos Paulus, wie in moeilike omstandighede ’n positiewe impak maak op mense se lewens.
Efesiërs 3:16,17 “ Ek bid dat Hy deur sy Gees uit die rykdom van sy heerlikheid aan julle die krag sal gee om innerlik sterk te word, dat Christus deur die geloof in julle harte sal woon en dat julle in die liefde gewortel en gegrondves sal wees.
Paulus het ’n gebed vir die gemeente in Efese: “Ek bid dat julle innerlik (geestelik) sal sterk word (groei). Volgens Paulus is daar ’n paar belangrike dinge met betrekking tot geestelike groei of soos hy dit stel innerlik sterk word. Dit is belangrik dat dit deur die Heilige Gees sal plaasvind. Ons het nie die vermoë om deur ons eie krag of op grond van onsself te groei nie. Die Heilige Gees is die outeur of die “generator” van groei in ons lewens.
Groei vind plaas deur die “rykdom van Sy heerlikheid” met ander woorde, deur Sy krag wat Hy opwek in my om vrug te dra en te groei nader aan Sy Beeld. Omdat die Heilige Gees die “generator” is van groei, word dit gedoen as gevolg van die rykdom (onuitputlike bron) van Sy heerlikheid (volmaaktheid) Omdat die Heilige Gees hierdie volmaakte heerlikheid besit, kan Hy alleen deur Sy onuitputlike bron van rykdom die nodige krag “opwek” om ons by te staan in groei.
Die fondasie vir geestelike groei of innerlike bekragtiging kan slegs gevind word deurdat ons deur die geloof, Jesus Christus in ons harte laat woon en werk. So is ons dan gewortel en gegrondves (gegrond) in Sy liefde. (Die vrug van die Gees – Gal 5:22)
Wat beteken dit vir my vandag? Wanneer ’n baba gebore word, is almal opgewonde en daar word honderde foto’s geneem en “facebook” gons. As die baba nie groei en ontwikkel nie, raak die opgewondenheid vinnig bekommernis. Die beste dokters se raad en advies word gevolg. Wanneer iemand wedergebore word juig ons, maar indien iemand nie geestelik groei nie, word daar dikwels nie soveel aandag gegee aan die probleem nie, die “Dokter” word soms nie eers geraadpleeg nie.
Ek ag my geestelik groei as belangrik. Ek weet verseker dat ek gewortel is in die Here Jesus en dat Hy my fondasie is waarop ek bou. Is dit so met jou? Groei vind plaas deur die onuitputlike bron van genade en heerlikheid van die Heilige Gees, ons mentor, die Een wie by ons bly. (Joh 14:16-18) Wanneer ek aandag gee en luister na die Gees se inspraak in my lewe, groei ek, en dra ek vrug, maar wanneer ek Sy stem ignoreer en stilmaak deur ongehoorsaam te wees stagneer ek en beweeg uit buite Sy wil. Die oplossing is dus, stel jou liggaam, siel en gees tot beskikking van God (1Thes5:23) sodat Hy deur Sy Gees, inspraak in jou lewe kan hê. (Fil 1:20; 2 Tim 2:15) Die doelwit om te groei is om tot mede verantwoordelikheid en diensbaarheid te kom in Sy Koninkryk. Die teenstelling daarmee is iemand wie al lank “op die pad” is, maar wie nooit geestelike volwassenheid bereik het nie. (Heb 5:12) My droom is om elke dag meer en meer te word soos Jesus en Sy vrug aan die mense om my ten toon te stel en te demonstreer.
Gebed: Here, dikwels in my lewe vergeet ek hoe belangrik dit is om na U stem te luister en gehoorsaam te wees. Ek wil nie stagneer in my groeiproses nie, gee my asseblief die genade en insig om elke dag, U te soek en te luister na U, sodat ek meer soos U kan wees en die vrug van die Gees sal dra. Amen.
Efesiërs 3:18 Mag julle in staat wees om saam met al die gelowiges te begryp hoe wyd en ver en hoog en diep die liefde van Christus strek.
Die een emosie wat ’n mens meer effektief laat funksioneer as enige ander emosie, is liefde. Wanneer iemand verlief is, of liefde ervaar, funksioneer daardie persoon optimaal op meer as een vlak van hul lewe. Almal wil lief hê en wil liefde ervaar. Paulus snap hierdie waarheid en besef die belangrikheid dat dit die basis is van ’n gesonde verhouding met God is. HY het ons immers eerste lief gehad. (1 Joh 4:19) Paulus nooi die lesers van hierdie brief om op ’n ontdekkingsreis te gaan. Kom ontdek saam met my hoe wyd, ver, hoog en diep hierdie Goddelike liefde van Jesus strek.
Paulus weet dat indien hulle Jesus se liefde ontdek hulle nooit weer sonder hierdie liefde sal kan funksioneer nie en ook nie sonder Sy liefde sal wil leef nie. Daarom die woorde: “Mag julle in staat wees om...” Mag julle in staat wees om Sy liefde te ontdek. “…saam met al die gelowiges…” Die belangrikheid van liefde is dit: Dit kan nie anders as om gedeel te word nie, want liefde moet van twee kante kom! God na ons, ons na God dan ook ons na ons medemens en ons medemens na ons.
Wat beteken dit vir my vandag? Ek wil weer graag saam met Paulus op die “ontdekkingsreis” gaan en weer opnuut God se liefde herontdek. Enige verhouding kos werk! Ek kan nie op my wittebrood vir my vrou sê dat ek vir haar lief is, en verwag dat sy 26 jaar later dit moet ervaar nie. Kom ons gaan ontdek weer hoe diep, wyd, hoog en ver God se liefde vir ons strek!
Liefde van God se kant is onvoorwaardelik (Liefde wat gee sonder om terug te verwag)
Strongs se verklaring is : ἀγαπάω (agapaō) uitgespreek as: ag-ap-ah’-o – : “Perhaps from ἄγαν agan (much ; to love (in a social or moral sense): – (be-) love (-ed).
Wat vir my uitstaan van liefde is die feit dat nie een van die ander vrug van die Gees moontlik is sonder liefde nie. Hoe het ek vreugde, vrede, geduld, vriendelikheid, goedhartigheid, getrouheid, nederigheid en selfbeheersing sonder liefde? (Gal 5:22,23) Onmoontlik! Ek dink liefde bind die ander bymekaar. Sodra ’n mens God se liefde ontdek, ontdek daardie persoon God se wese! Dan ontdek ons wat ons doel is, om God se liefde uit te leef na die ganse mensdom.
Gebed: Hemelse Vader, dankie vir U liefde vir my. Dankie vir U liefde vir die mensdom. Help my asseblief om U liefde te ontdek. Lei my op die ontdekkingsreis sodat ek die omvang van U liefde kan besef en dit kan uitleef. Dankie dat U my eerste lief gehad het en met my in verhouding wil staan. Help my om ons verhouding, my prioriteit te maak. Amen.
Efesiërs 3:19 Mag julle sy liefde ken, liefde wat ons verstand te bowe gaan, en mag julle heeltemal vervul word met die volheid van God.
Paulus spreek ’n seënwens uit oor die gemeente. Mag julle, Sy liefde ken! Hy besef dat wanneer iemand Jesus se liefde ken, daardie persoon met Hom in verhouding sal staan. Paulus besef ook dat wanneer hul Jesus se liefde ken, hulle nooit weer dieselfde kan wees nie, Sy liefde dring deur mens se wese en verander ’n hart van klip in ’n sagte liefdevolle, omgee hart. Dit juis hierdie hart van Jesus wat Hom die Goeie Herder maak. (Joh 10) Hierdie liefde gaan alle verstand te bowe, want mense verander, dit wat vroeër onmoontlik gelyk het of wat hul nooit sou doen nie, word nou tweede natuur. Wanneer ons vol van Jesus se liefde is en dit ken, sal die vrug van die Gees natuurlik uit ons straal en sal mense om ons dit verseker opmerk.
Die Afrikaanse Ou Vertaling (AOV) sê hier: “… die liefde van Christus te ken wat die kennis oortref…” Liefde oortref kennis, daar is baie mense wat kennis het en kennis dra van Jesus se liefde, amper hoorsê, maar hulle ken dit nie, ervaar dit nie. Daar is ook mense wat dink verhouding beteken slegs kennis, om kennis te dra van ’n oorgawe is nie goed genoeg om dit ’n verhouding te noem nie. Kennisname (ontmoeting) verander in verhouding wanneer ek tyd spandeer en daardie persoon se wese (liefde) leer ken.
Dit, reken Paulus sal veroorsaak dat die Efesiërs vervul word met die volheid van God! Om kennis te dra van liefde, word later deelname aan Sy liefde, wat veroorsaak dat Sy volmaaktheid my heeltemal vervul.
Wat beteken dit vir my vandag? Ek wil Sy liefde ken, ervaar en uitleef. Ek wil Sy liefde met ander deel. Liefde sal alle kennis en verstandelike vermoë oortref wanneer ek ’n opregte lewende verhouding met Hom het. Meer as dit, dit help nie ek bly by ’n oppervlakkige ontmoeting nie, my verhouding moet groei, sodat ek Hom, Sy wese, Sy liefde kan ken, want dit verander my, maak my soos my “Vriend” Jesus. Ek ontmoet baie mense, maar ken nie almal se pyn en vreugdes nie, nie almal deel hul “hart” (liefde) met my nie, net hulle met wie ek in verhouding staan. So is daar baie mense wie net kennis dra van Hom, of net staat maak op ’n ontmoeting lank gelede, ek wil saam met Paulus vir jou bid vandag, mag jy Jesus se liefde leer ken, sodat Hy jou wese kan vervul met Sy volheid.
Gebed: Here, help ons om U liefde werklik te leer ken, sodat ons vervul sal wees met U Gees en U volheid sal ervaar in ons lewens. Amen.
Efesiërs 3:20,21 Aan Hom wat deur sy krag wat in ons werk, magtig is om oneindig meer te doen as wat ons bid of dink aan Hom kom die eer toe, in die kerk, deur ons verbondenheid met Christus Jesus, deur al die geslagte heen tot in alle ewigheid. Amen.
Wanneer laas het jy ’n bietjie stil gesit en gedink oor God se krag? Ek dink ons vergeet soms met Wie ons te doen het. God se krag kan nie uitgeredeneer of verstaan kan word nie. My menslike brein is te klein om Hom totaal te kan verstaan. Paulus is hier besig met dieselfde oefening. Hy dink aan God se krag en kom tot een gevolgtrekking naamlik, “aan Hom kom die eer toe deur al die geslagte heen tot in ewigheid.”
Paulus sien duidelik dat dit nie ons krag is wat in ons werk nie, maar God se krag. God is anders as Sy skepsels. Daar is vyf unieke eienskappe (attribute) van God wat net Hy besit. God is Almagtig, Alomteenwoordig, Alwetend, Ewig en Onveranderlik. Niemand kan daardie vyf eienskappe besit nie, ons aanbid ’n fantastiese God! Paulus besef dat sy menslike brein en behoeftes, ja sy diepste nood en begeertes en hartseer, nie vergelyk kan word met God se voorsiening nie. God kan ver meer voorsien, vertroos, versterk en doen as wat Sy skepsels kan bid of selfs dink! Laat dit bietjie insink in jou gemoed.
Daarom kan ons nie anders as om Hom te eer en te loof en aanbid nie, daar is nie nog so God nie. Dit alles gebeur volgens Paulus a.g.v. en deur Jesus, ons verbintenis met Hom, ons verhouding met Hom, omdat Hy aan die kruis namens ons gesterf het en nou deur die Heilige Gees binne ons woon.
Wat beteken dit vir my vandag? Ek wil God vandag eer vir Wie Hy is, nie net vir dit wat Hy kan doen nie! Ek dink dit is ’n groot probleem in die moderne Christendom. Ons wil God net eer en prys, wanneer Hy vir my persoonlik iets doen of beteken. Ek eer God vandag omdat Hy God is, omdat Hy liefde is. Omdat Hy daardie vyf attribute het wat geen ander wese het nie. Ek eer Hom omdat Hy, Sy Seun opgeoffer het vir die wêreld. Ek eer Hom omdat Hy die Koning van die konings is en die Here van die here die enigste God. U is waardig om aanbid te word. U is Elohim, God Almagtig!
Ewe skierlik lyk my behoeftes klein, my trane onnodig, want my God is groter as my menslike krag, en definitief groter as my hartseer en omstandighede. Hy kan ver meer doen as wat ek kan dink of bid! Dankie dat U nie gekom het om my perfek te maak nie, maar om my lewendig te maak. Dankie Here dat U wonderwerke kan doen in en deur my lewe!
Gebed: Ek loof U vandag, omdat U God is. Ek wil niks vra nie, net dankie! Dankie dat U die enigste God is, ek aanbid U in die Naam bo alle name. Dankie vir U liefde, voorsiening op alle vlakke en dat ek in U kan rus. In die Naam van die Vader, die Seun en die Heilige Gees. Amen
Die Broodmandjie Efesiërs 2:1
Die Broodmandjie Efesiërs 4:1
Die Broodmandjie Filippense 1:1
Die Broodmandjie Efesiërs 6:1
Die Broodmandjie Efesiërs 5:1
Om ŉ relevante post-moderne bediening te ontwikkel waar families as ŉ geheel toegerus word na liggaam, siel en gees. By hierdie bediening sal mense mekaar lei tot geestelike volwassenheid en aktiewe dissipelmakers in die Koninkryk van God hier op aarde.
011 664 6705
Sondag vanaf 09:00
Copyright 2019 © Ahavah. All rights reserved. Website Design by C Square Studio